C 373/16

Izjave Komisije (Pravila za sudjelovanje)

2013/C 373/03

Izjave o Brzom programu za inovacije

Kako bi se omogućilo da probni rad bude djelotvoran i osiguralo ispravno ocjenjivanje, broj projekata za koje bi se moglo zahtijevati pružanje potpore mogao bi biti do sto.”

Izjava o smjernicama u pogledu kriterija za primjenu „bonusa”

Izjava o članku 42. Pravilâ za sudjelovanje

Izjava o izravnim troškovima velikih istraživačkih infrastruktura

„Kao odgovor na zahtjeve dionika, Komisija želi razjasniti pitanje izravnih troškova velikih istraživačkih infrastruktura na način opisan u ovoj izjavi.

Smjernice o izravnim troškovima velikih istraživačkih infrastruktura u sklopu programa Horizont 2020. primjenjivat će se na troškove velikih istraživačkih infrastruktura ukupne vrijednosti od najmanje 20 milijuna EUR po pojedinom korisniku izračunane kao zbroj povijesnih vrijednosti imovine pojedinačnih istraživačkih infrastruktura kako su zabilježene u posljednjoj zaključenoj bilanci tog korisnika prije datuma potpisivanja ugovora o dodjeli bespovratnih sredstava ili kako je utvrđeno na temelju troškova najma i zakupa istraživačkih infrastruktura.

Ispod tog praga neće se primjenjivati smjernice o izravnim troškovima velikih istraživačkih infrastruktura u okviru programa Horizont 2020. Pojedinačne troškovne stavke mogu se prijaviti kao prihvatljivi izravni troškovi u skladu s primjenjivim odredbama ugovora o dodjeli bespovratnih sredstava.

Općenito će biti moguće kao izravne troškove potraživati sve troškove koji ispunjavaju kriterije prihvatljivosti i izravno su povezani s provedbom aktivnosti te joj se stoga mogu izravno pripisati.

Za veliku istraživačku infrastrukturu koja se koristi za projekt to će obično biti slučaj kada je riječ o kapitaliziranim troškovima i troškovima poslovanja.

‚Kapitalizirani troškovi’ bit će troškovi nastali radi osnivanja i/ili obnove velike istraživačke infrastrukture te određeni troškovi pojedinih popravaka i održavanja velike istraživačke infrastrukture zajedno s dijelovima ili osnovnim sastavnicama.

‚Troškovi poslovanja’ bit će troškovi koji korisniku nastanu izričito u vezi s vođenjem velike istraživačke infrastrukture.

Suprotno tomu, određeni troškovi obično se ne mogu prijaviti kao izravni troškovi, ali bi se mogli smatrati nadoknađenima preko paušalne stope za neizravne troškove, primjerice troškovi najma, zakupa ili amortizacije administrativnih zgrada i sjedišta.

Ako su troškovi samo djelomično prouzročeni aktivnostima projekta, može se prijaviti samo dio koji se može izravno pripisati projektu.

U tu svrhu mjerni sustav korisnika mora omogućiti točnu izmjeru stvarne prave vrijednosti troška za projekt (tj. prikaz stvarne potrošnje i/ili upotrebe u projektu). To će biti slučaj ako se mjerenje ostvaruje na temelju računa isporučitelja.

Mjerenje troška obično se povezuje s vremenom potrebnim za projekt, a koje mora odgovarati stvarnim satima/danima/mjesecima uporabe istraživačke infrastrukture u projektu. Ukupni broj produktivnih sati/dana/mjeseci mora odgovarati punom potencijalu uporabe (punom kapacitetu) istraživačke infrastrukture. Izračun punog kapaciteta obuhvatit će cijelo razdoblje tijekom kojeg je istraživačka infrastruktura dostupna za uporabu, ali se ne koristi. No pri izračunu punog kapaciteta svakako će se uzeti u obzir stvarna ograničenja, poput radnog vremena subjekta te vremena potrebnog za popravke i održavanje (uključujući kalibriranje i testiranje).

Ako se trošak može izravno pripisati istraživačkoj infrastrukturi, ali zbog tehničkih ograničenja ne i izravno projektu, prihvatljivo rješenje bit će mjerenje tih troškova s pomoću jedinica stvarne uporabe relevantne za taj projekt, uz točne tehničke specifikacije i stvarne podatke te utvrđeno na temelju korisnikova sustava analitičkog troškovnog računovodstva.

Troškove i njihovo izravno pripisivanje projektu moraju pratiti odgovarajući dokazni dokumenti kojima se omogućuje zadovoljavajući revizijski postupak.

Korisnik može dokazati izravnu vezu uvjerljivim drugim dokazima.

Službe Komisije preporučit će najbolju praksu za izravno mjerenje i dokazne dokumente (npr. za kapitalizirane troškove: računovodstvena izvješća popraćena politikom amortizacije korisnika kao dijelom njegovih uobičajenih računovodstvenih načela u kojima se pokazuje izračun potencijalne uporabe i gospodarskog vijeka imovine te dokaz njezine stvarne uporabe u projektu; za troškove poslovanja: poseban jasno označen račun povezan s velikom istraživačkom infrastrukturom, ugovorom, vremenskim planom projekta itd.).

Nakon zahtjeva korisnika iz velike istraživačke infrastrukture i uzimajući u obzir dostupna sredstva i načelo isplativosti, Komisija je spremna izvršiti ex ante procjenu korisnikove metodologije izravnih troškova na jednostavan i transparentan način radi jamčenja pravne sigurnosti. Te ex ante procjene u potpunosti će se uzeti u obzir tijekom ex post revizija.

Komisija će osim toga osnovati skupinu sastavljenu od predstavnika relevantnih organizacija dionika koja će ocijeniti primjenu smjernica.

Komisija potvrđuje da će u najkraćem roku donijeti smjernice o izravnim troškovima velikih istraživačkih infrastruktura nakon što se donesu uredbe o programu Horizont 2020.”